Pia Wurtzbach

Si **Pia Alonzo Wurtzbach** (namundag Septyembre 24, 1989) na enot nangaranan na Pia Romero sa telebisyon, sarong Aleman-Filipinong aktres, modelo, TV host asin iyo an presenteng nanggana kan titulong Miss Universe 2015
>gallery>
Ladawan:Miss Universe 2015 Pia Wurtzbach 071816 (cropped).jpg|miss universe pia 2015
Ladawan:Miss Universe 2015 Pia Wurtzbach 012616 (cropped).jpg|pia wurtzbach2015


## Mga enot na taon

Si Pia Wurtzbach namundag kan ika-24 nin Septyembre, taon 1989, sa Stuttgart, Alemanya alagad an saiyang pamilya naghubo sa Filipinas kan  siya sadit asin nagdadaraga pa sana. An saiyang ama iyo si Klaus Uwe Wurtzbach, sarong Aleman, asin an ina niya sarong Filipina. Nagtapos siyang sekundarya sa Siyudad nin Quezon asin nagkua siyang Adal sa Pagluto (Culinary Arts) sa Center for Asian Culinary Studies sa San Juan, Metro Manila. Tatao siyang magtaram Aleman, Ingles, Tagalog asin Sugbuanon.

## Karera

Siya modelong propesyonal, artista sa pelikula asin sa telebisyon.

## Binibining Pilipinas

Nagbali si Wurtzbach sa Binibing Pilipinas Pageant tolong beses bago nasikwit an titulo sa Binibining Pilipinas Universe. Kan Binibining Pilipinas 2013, siya 1st Runner-up (ika-5ng lugar). Kan nagbali naman siya sa Binibing Pilipinas 2014, nakalaog sana siya sa Pinakataas na 15. Nagkaigwa nin kontrobersya igdi ta hinapot siya kan saro sa hurado na si Senador Sonny Angara sa Tagalog na sinimbag niya man sa Tagalog na nagkomento an iba na pwedeng kinaluya niya sa puntos sa mata kaidtong mga huradong bakong Filipino. Sa ikatolo niyang pag'ngata kan 2015, nakamit niya pinakahalangkaw na titulo, an Miss Universe Philippines, asin padagos nakitusay sa patiribayan kan Miss Universe 2015 Pageant.

## Miss Universe 2015

Si Wurtzbach pigrepresentar an Filipinas  sa Miss Universe 2015 na ginibo kan Desyembre 20, 2015 sa Las Vegas, Nevada, Estados Unidos. Sa katapos-taposi kan pasali, an tagabareta na si Steve Harvey pig'anunsyo na si Miss Colombia Ariadna Gutiérrez iyo an nanggana. Alagad, pakakorona ki Gutierrez, si Harvey nagbalik sa entablado asin  pigbuyagyag na nasala siya asin an dapat na koronahan Miss Universe 2015 iyo si Wurtzbach.  Nangyari si Miss Universe 2014 Paulina Vega hinale an korona sa payo ni Gutierrez asin ipinutong ki Wurtzbach. Si Wurtzbach iyo an ikatolong Miss Universe haleng Filipinas sunod ki Gloria Diaz kan 1969 asin ki Margarita Moran kan 1973.     

## Telebisyon

## Mga panluwas na takod

## Toltolan

## Buhay asin Edukasyon

Si Pia Alonzo Wurtzbach ipinangaki sa Stuttgart, Germany, sa saiyang German na ama asin Filipinang ina, asin ogwa siyang tugang na babayi. An saindang pamilya naglipat sa rehiyon kan Northern Mindanao sa Pilipinas, enot sa syudad kan Iligan, pagkatapos nagpirmi na sinda sa syudad kan Cagayan de Oro, kun sain duman na siya nag-atendir nin kinder sa Kong Hua School asin nin elementarya sa Corpus Christi School.

Nagkasuwayan an saiyang mga magurang kan siya onseng taon pa sana, asin siya na an nagin pinakakinukuanan nin kita nin pamilya hali sa saiyang pagrampa asin pag-arte. Pagkatapos na magdakula sa Pilipinas, naggugol siya nin pirang taon sa Inglatera. Nakatapos siya nin hayskul sa ABS-CBN Distance Learning Center sa Quezon City, Metro Manila, asin nag-adal nin culinary arts sa Center for Asian Culinary Studies sa San Juan, Metro Manila. Si Wurtzbach matibay magtaram nin Cebuano, Ingles, asin Tagalog. Nakakataram man siya nin German, na piglaladawan siyang "igo na tanganing makakua ako nin bratwurst".